गांधी चौक, स्टेशन रोड पर बिगड़ी व्यवस्था, रास्ते में खड़े होते हैं वाहन
दिन व दिन गंभीर होती जा रही है समस्या
भास्कर संवाददाता|गंजबासौदा
पूरे शहर में पार्किंग की समस्या गंभीर होती जा रही है। दो साल पहले पार्किंग स्थल बनाने के लिए नपा मेंें मंथन चला था। जगह की खोज शुरू की गई थी। योजना मंथन तक सीमित रही। धरातल पर नहीं उतर पाई। निर्धारित स्थान न होने से नगर में सड़क, चौराहे, सरकारी व सार्वजनिक इमारतें ही पार्किंग स्थल बनी हुई हैं। वाहन खड़े करने के बाद चालक घंटों गायब रहते हैं। सड़क पर यातायात परेशानी का कारण बन रहा है। वाहनों की संख्या में लगातार हो रही पार्किंग की समस्या गंभीर हो रही है। सड़क किनारे पटरियां गायब हो चुकी हैं। गांधी चौक, स्टेशन रोड, जय स्तंभ चौक, त्योंदा रोड, बरेठ रोड पर पार्किंग की कोई व्यवस्था नहीं है। सबसे महत्वपूर्ण कार्यालय इसी क्षेत्र में हैं। प्रतिदिन सैकड़ों लोग यहां आते हैं।
है पार्किंग की योजना
शहर में पार्किंग स्थल बनाने की योजना है। पूर्व से ही स्थिति खराब है। उसे सुधारने में समय लगेगा। रविंद्र सिंह सूर्यवंशी, नपा सीएमओ
hin_Deva hin_Deva bho_Deva hin_Deva hin_Deva hin_Deva